Mesto Spišská Belá



Všeobecne záväzné nariadenie

**č. 3/2018**

MESTA SPIŠSKÁ BELÁ

**ktorým sa mení a dopĺňa**

**VZN mesta Spišská Belá č. 8/2014 o miestnych daniach a miestnom poplatku za komunálne odpady a drobné stavebné odpady**



**Všeobecne záväzné nariadenie**

**Mesta Spišská Belá**

**č. 3/2018**

**zo dňa .........2018**

**ktorým sa mení a dopĺňa všeobecne záväzné nariadenie**

**mesta Spišská Belá č. 8/2014 o miestnych daniach a miestnom**

**poplatku za komunálne odpady a drobné stavebné odpady**

Mestské zastupiteľstvo v Spišskej Belej podľa § 6 zákona SNR č. 369/1990 Zb. o obecnom zriadení v znení neskorších predpisov a v zmysle zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon č. 582/2004 Z. z.) sa uznieslo na tomto všeobecne záväznom nariadení (ďalej len „nariadenie“), ktorým sa **mení a dopĺňa** Všeobecne záväzné nariadenie mesta Spišská Belá č. **8/2014** zo 4.12.2014 o miestnych daniach a miestnom poplatku za komunálne odpady a drobné stavebné odpady takto:

1.) Súčasné znenie § 3 „Sadzba dane z pozemkov“ sa nahrádza sa novým znením:

|  |  |  |  |  |  |
| --- | --- | --- | --- | --- | --- |
| **Hodnota pozemku**  **určená správcom dane pre účely základu dane z pozemku podľa § 3 nariadenia** | | | |  | |
| **Správca dane: Mesto Spišská Belá** | | | |  | |
| 1. | orná pôda, chmeľnice, vinice, ovocné sady, trvalé trávnaté porasty | Pre k. ú. Spišská Belá: 0,46 %  Pre k. ú. Strážky: 0,63 % | |  | |
| 2. | Záhrady | 0,60 % | |  | |
| 3. | Zastavané plochy a nádvoria, ostatné plochy | 0,60 % | |  | |
| 4. | Lesné pozemky, na ktorých sú hospodárske lesy, rybníky  s chovom rýb a ostatné hospodársky využívané vodné  plochy | 0,39 % | |  | |
| 5. | Stavebné pozemky | 0,48 % | |  | |
|  |  |  |  | |
|  |  |  |  | |

2.) Súčasné znenie § 5 „Sadzba dane zo stavieb“ sa nahrádza sa novým znením:

Ročná sadzba **dane zo stavieb** za každý aj začatý m2 zastavanej plochy a príplatku za podlažie je určená nasledovne:

|  |  |  |  |
| --- | --- | --- | --- |
| **Ročná sadzba dane zo stavieb**  **podľa § 5 nariadenia** | | | |
| **Správca dane : Mesto Spišská Belá** | | | |
|  |  | Za prvé nadzemné podlažie  €/m2 | Príplatok za podzemné a ostatné nadzemné  podlažie  €/m2 |
| 1. | stavby na bývanie a drobné stavby, ktoré majú doplnkovú funkciu pre hlavnú stavbu | 0,104 | 0,043 |
| 2. | stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | 0,104 | 0,043 |
| 3. | chaty a stavby na individuálnu rekreáciu | 0,384 | 0,043 |
| 4. | samostatne stojace garáže | 0,406 | 0,043 |
| 5. | stavby hromadných garáží | 0,406 | 0,043 |
| 6. | stavby hromadných garáží umiestnené pod zemou | 0,406 | 0,043 |
| 7. | priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu súvisiacu s ostatným podnikaním a so zárobkovou činnosťou | 1,127 | 0,043 |
| 8. | stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou | 1,127 | 0,043 |
| 9. | ostatné stavby neuvedené v stĺpci 1 až 8 | 0,119 | 0,043 |

3) V § 7 „**Daň z bytov“**  sa písm. a) nahrádza novým textom, ktorý znie:

„a) v prípade bytu je **0,116 €** za každý aj začatý m2 podlahovej plochy bytu.“

4) V § 29 „**Vrátenie, zníženie a odpustenie poplatku“**  sa v ods. 3 písm. a) dopĺňa text, ktorý znie:

„a) v prípadoch uvedených v odseku 2 za podmienky, ak poplatník mestu hodnoverne preukáže, že poplatok zaplatil na inom mieste svojho pobytu na Slovensku alebo hodnoverne preukáže svoj dlhodobý pobyt v zahraničí potvrdením o pobyte, alebo“

5) Toto nariadenie bolo schválené Mestským zastupiteľstvom v Spišskej Belej dňa uznesením číslo

6) Toto nariadenie nadobúda platnosť dňom jeho schválenia Mestským zastupiteľstvom v Spišskej Belej a jeho vyvesením na úradnej tabuli mesta.

7) Toto nariadenie nadobúda účinnosť dňa 1. januára 2019.

….................................

**JUDr. Štefan Bieľak**

primátor mesta

1. Uvedený návrh tohto všeobecne záväzného nariadenia bol vyvesený na pripomienkovanie na úradnej tabuli mesta:

dňa :13.11.2018 pečiatka podpis: .................................

1. Uvedené všeobecne záväzné nariadenie bolo po jeho schválení mestským zastupiteľstvom vyvesené (publikované) na úradnej tabuli mesta :

dňa : pečiatka podpis: .................................

1. Uvedené všeobecne záväzné nariadenie bolo zvesené z úradnej tabule mesta :

dňa : pečiatka podpis: ............................

**Dôvodová správa**

**k návrhu všeobecne záväzného nariadenia**

**číslo 3/2018**

Účelom tohto nariadenia mesta upraviť výšku sadzby dane z nehnuteľností (pozemky, stavby, byty), pričom sa navrhuje ich zvýšenie o 3 % oproti súčasným sadzbám (ktoré boli schválené v roku 2016). Dôvodom tohto návrhu je zákonom určená povinnosť pre mestá a obce postupne zbližovať sadzby dane medzi daňovníkmi: podnikateľmi/právnickými osobami na jednej strane a fyzickými osobami na druhej strane (rozdiel medzi sadzbami pre fyzické osoby nesmie byť väčší ako 10-násobok sadzby pre podnikateľov, resp. právnické osoby). Keďže v prípade nášho mesta je tento rozdiel väčší, budeme postupne v priebehu niekoľkých rokov (aby to nebolo veľmi citlivé pre obyvateľov mesta) tento rozdiel zbližovať, aby sme sa dostali na úroveň požadovanú zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady. Uvedené zvýšenie znamená z pohľadu rozpočtu mesta predpokladaný vyšší príjem cca o 4800 EUR. Ako príklad uvádzame, ak daňovník - fyzická osoba platila daň vo výške 50 EUR ročne, tak po zmene po 1. januári 2019 zaplatí daň vyššiu o 1,50 EUR za rok.

Spišská Belá 13.11.2018

Návrh spracovala : Ing. V. Kováčiková a G. Štefaniaková

Návrh predkladá : JUDr. Štefan Bieľak, primátor mesta